**iepirkuma procedūras „Piekļuves kontroles un mehānisko atslēgu vadības sistēmu iegāde un montāža ēkā Smilšu ielā 1, Rīgā” VK/2015/15 komisijas sēdes**

protokols

Rīgā

|  |  |  |  |
| --- | --- | --- | --- |
| 2015. gada 3. novembrī plkst. 15.00 |  | Nr. | 5 |

|  |  |
| --- | --- |
| Sēdi vada: |  |
| Infrastruktūras apsaimniekošanas departamenta direktors | A. Geiba |
|  |  |
| Piedalās: |  |
| Infrastruktūras apsaimniekošanas departamenta vecākā eksperte | D. Klints |
| Juridiskā departamenta direktores vietnieks | R. Zariņš |
| Nepiedalās: |  |
| Infrastruktūras apsaimniekošanas departamenta direktora vietniece | A. Ozola |
|  |  |
| Protokolē: |  |
| Infrastruktūras apsaimniekošanas departamenta direktora vietniece | D. Klints |

***Darba kārtībā:***

1. Pretendenta SIA ”BIS S” piedāvājuma atbilstības pārbaude iepirkuma procedūras uzaicinājumā norādītajām tehniskās specifikācijas prasībām (uzaicinājuma 10. punkts “Tehniskā specifikācija”, uzaicinājuma 2. pielikums „Tehniskā specifikācija”).
2. Lēmuma par iepirkuma procedūras piedāvājuma izvēli pieņemšana.
3. Lēmuma par iepirkuma procedūras rezultātiem pieņemšana.
4. Pretendenta SIA ”BIS S” nomaksāto nodokļu pārbaude Elektronisko iepirkumu sistēmā E-izziņas dienā, kad pieņemts lēmums par iespējamu līguma slēgšanas tiesību piešķiršanu (03.11.2015.) un atkārtota maksātnespējas pārbaude.
5. Atbildīgā darbinieka par līguma slēgšanu noteikšana.
6. Atbildīgā darbinieka par līguma izpildes uzraudzību noteikšana.
7. Informācijas par iepirkuma procedūras rezultātiem nosūtīšana pretendentiem.
8. Lēmuma par iepirkuma procedūras rezultātiem publicēšana Valsts kases mājaslapā.
9. Noslēgtā iepirkuma līguma publicēšana Valsts kases mājaslapā.
10. Informatīva paziņojuma par noslēgto līgumu publicēšana Iepirkumu uzraudzības biroja mājaslapā.

***Nolemj (vienbalsīgi):***

1. Pretendenta SIA”BIS S” piedāvājums atbilst iepirkuma procedūras uzaicinājumā norādītajām tehniskās specifikācijas prasībām (uzaicinājuma 10. punkts “Tehniskā specifikācija” un uzaicinājuma 1. pielikums „Tehniskā specifikācija”).
2. Saskaņā ar Publisko iepirkumu likuma 8.2 panta devīto daļu un iepirkuma procedūras uzaicinājuma 14. punktu izvēlēties SIA ”BIS S” piedāvājumu, kas atbilst iepirkuma procedūras prasībām (41946,54 EUR bez PVN).
3. Tā kā iepirkuma komisija Elektronisko iepirkumu sistēmā E- izziņas pārliecinājās, ka Pretendenta SIA”BIS S” dienā, kad pieņemts lēmums par iespējamu līguma slēgšanas tiesību piešķiršanu (03.11.2015.) nav nodokļu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR, un atkārtoti pārbaudīja, ka nav ierakstu par SIA”BIS S” maksātnespējas (t.sk. bankrota) procesiem, likvidācijas procesu, apturētu vai pārtrauktu saimniecisko darbību, tad pretendenta piedāvājums atbilst iepirkuma procedūras uzaicinājumā norādītajām pretendentu atlases prasībām (uzaicinājuma 9. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un iepirkuma komisija nolemj noslēgt līgumu ar pretendentu SIA”BIS S” par kopējo summu **41 946,54** **EUR (bez PVN)**.
4. Atbildīgo par līguma slēgšanu noteikt Infrastruktūras apsaimniekošanas departamenta direktoru A. Geibu.
5. Atbildīgo par līguma izpildes uzraudzību noteikt Infrastruktūras apsaimniekošanas departamenta direktoru A. Geibu.
6. Infrastruktūras apsaimniekošanas departamenta vecākajai ekspertei D. Klintij līdz 2015. gada 4. novembrim sagatavot un nosūtīt vēstuli SIA “BUSINESS PLUS”, SIA “TANTRA - L” un SIA ”BIS S” par iepirkuma procedūras rezultātiem.
7. Infrastruktūras apsaimniekošanas departamenta vecākajai ekspertei D. Klintij līdz 2015. gada 4. novembrim publicēt lēmumu par iepirkuma procedūras rezultātiem Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
8. Infrastruktūras apsaimniekošanas departamenta direktora vietniecei A. Ozolai ne vēlāk kā dienā, kad stājas spēkā iepirkuma līgums, publicēt iepirkuma līguma tekstu Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
9. Infrastruktūras apsaimniekošanas departamenta direktora vietniecei A. Ozolai publicēt *Informatīvu paziņojumu par noslēgto līgumu* Iepirkumu uzraudzības biroja mājaslapas [www.iub.gov.lv/](http://www.iub.gov.lv/) sadaļā “Publikāciju vadības sistēma” ne vēlāk kā piecas darbdienas pēc līguma noslēgšanas.

Sēdi beidz plkst. 16.00.

Pielikumā: Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (03.11.2015.) uz 4 lp.

|  |  |  |
| --- | --- | --- |
| Sēdi vadīja |  | A. Geiba |
| Piedalījās |  | R. Zariņš |

|  |  |  |
| --- | --- | --- |
| Protokolēja |  | D. Klints |